IMPALA BOOK CLUB
IMPALA HEALTH SHOP
IMPALA GAMES SHOP
IMPALA SOCIAL CLUB
All Night Service of Radio South Africa
Springbok Radio (SA) Top 20 charts
VINTAGE 78RPM MUSIC
Impala History Impala Radio DJ's Radio Preservation (South Africa) VINTAGE 78RPM MUSIC
Nadat ons in 2004 hier in Australië kom woon het was die aanpassing vir my baie moeilik hier in die vreemde. Ons kom van die pragtige groenlande van Natal; en daar eindig ons toe op 'n vaal droë half-woestynagtige dorp in die Outback van Australië met die naam van Kalgoorlie. En eendag, toe ek weer nostalgies terug verlang na Suid-Afrika, toe stel my seun (Darren) voor dat ek na 'n paar Suid-Afrikaanse CD's moet luister. Dit was vir my onpersoonlik, ek wou hoor hoe iemand "uitsaai" en nie net na liedjies luister nie. In 'n grap vra ek hom toe om 'n program te gaan soek wat dit vir hom moontlik sal maak om liedjies vanaf sy rekenaar uit te saai na die ander rekenaars in die huis. Darren het ook gladnie op hom laat wag nie. 'n Rekenaar, 'n program, musiek CD's en 'n mikrofoon - en kort voor lank toe saai hy heerlik uit vanaf sy kamer en ek lê heerlik in my kamer en luister. Dit was die begin van Impala! Darren se heel eerste uitsending na die ander rekenaars in ons huis was op Woensdag, 1 Julie 2009. En skielik was Wes Australië nie meer so plat vaal droog en lelik nie!
Maar hierdie "radio" waarna ek geluister het was naamloos! Ons het 'n hele paar dae kop gekrap om 'n gepaste naam te kry. Ons wou die "radio" die naam van "Springbok" gee (goeie herinneringe aan rugby), maar aangesien dit 'n handelsnaam in Suid-Afrika is van 'n baie gewilde en bekende SAUK Radio stasie (wat ongelukkig nie meer bestaan nie), het ons geweet dat ons een of ander tyd in die toekoms moontlik in hofsake betrokke kon raak aangesien dit steeds 'n geregistreerde handelsmerk in SA is. Hiervoor het ons beslis nie kans gesien nie. Gelukkig is die 'bok-familie' mos groot en ons trek toe maar vir "Impala" nader om vir ouboet "Springbok" in te staan. Dit was toe die geboorte van die baba-bokkie "Impala".
Op 'n stadium het ek en Darren gevoel dat ons nie so selfsugtig moet wees nie maar Impala Radio ook met ander Suid-Afrikaners, van reg oor die wêreld, moet deel. Impala het toe heel 'spiekeries' 'n Facebookblad gekry en daarna het dinge sommer vinnig begin gebeur. Wat eers 'n 'huis-uitsending' was het skielik ontaard in 'n 'wêreld-uitsending'.
Impala se uitsending is uniek. Dit is hoofsaaklik gerig op die meer 'volwasse' luisteraar. (Hahaha..... okay, al is dit swaar, kom ek erken: Dit is gerig is op ons 'ouer' luisteraars!) Maar omdat ek gladnie 'oud' voel nie noem ek dit maar die 'meer volwasse' musiekkeuse.
Impala Radio speel lekker op en wakker liedjies. Wat die individuele DJ's speel is natuurlik hulle keuse, maar die Auto DJ sal hoofsaaklik op en wakker wees. Ons hou luisteraars wakker. Nagdienswerkers en ander naguile geniet Impala baie, want hier word daar nie geslaap nie!
Leon Rossouw was die tweede DJ hier op Impala, maar eintlik die eerste DJ wat van buite Australië uitgesaai het. Leon is woonagtig in Pretoria en het vir baie lank die program "Old But Bold" aangebied.
Radio Bestuurders By Impala:
Edwin Oliphant vanaf 16 Januarie 2011 tot 14 Oktober 2012
Melt van Aarde vanaf 4 Desember 2012 tot 29 Augustus 2013
André van Zyl vanaf 1 September 2013 tot
Hentie Cockeran vanaf
Jan Booth was ook die eerste om lewendige buite-uitsendings te doen met 3G internet verbinding. Dit was die eerste vir Suid-Afrika. Impala het die weg gebaan en geskiedenis gemaak met ander Internet Radio Stasies wat gevolg het.
Gedurende November 2012 het Impala Radio 'n ere CEO rol aangebied aan Lance James. Lance James het dit goedgunstelik aanvaar. Daardeur gee Impala Radio erkenning aan "Big Daddy – Lance James" vir sy bydrae in wat hy vir die Suid-Afrikaanse Musiek, en meer spesifiek Country Musiek, gedoen het en nog steeds doen.